Odd Thraning

Odd-Eiliv Bertheus Thraning (født 1947) er en norsk tidligere lærer og politiker (Ap).

Han vokste opp i Gratangen, hvor både faren og farfaren var ordførere. Etter realskole og gymnas i Narvik ble han utdannet kjemiingeniør fra NTH. Deretter var han forsker ved NTH i et par år. Thraning var hovedlærer i kjemi og undervisningsinspektør ved Frol videregående skole og Levanger tekniske fagskole før han ble ordfører.

Thraning var medlem av Levanger kommunestyre og formannskap 1995–2007 og ordfører 1999–2007. Han var leder i Levanger Arbeiderparti 1993–1999 og nestleder i Nord-Trøndelag Arbeiderparti.

Thraning har ledet Idrettslaget Sverres fotballavdeling og Levanger Fotballklubb.

 Referanser 

Kategori:Ordførere i Levanger
Kategori:Ap-ordførere i Nord-Trøndelag
Kategori:Norske pedagoger
Kategori:Norske kjemiingeniører
Kategori:Alumni fra NTH
Kategori:Personer fra Gratangen kommune
Kategori:Fødsler i 1947